Rekordhøje elpriser: Hvad koster det at oplade din elektronik

Efteråret 2021 har budt på rekordhøje elpriser i Danmark, med en pris per kilowattime der snildt kan overstige 5 kroner, afhængig af tidspunktet på dagen. Men går du rundt og bekymrer dig, hver gang du sætter din smartphone til opladning, kan vi give dig ro i sindet; det er næppe den post, der vælter budgettet.

Faktisk koster det mindre end én øre at oplade en typisk smartphone og en bærbar computer kan oplades fra 0-100 procent for omkring 3 øre.

Snakker vi større “gadgets” som elbiler stiger prisen naturligvis. Men Danmarks mest solgte elbil i år, Volkswagen ID.4 kan oplades for 243 kroner. Det er stadig væsentlig mindre end det koster at fylde fossile brændstoffer på traditionelle biler.

Vi har lavet denne oversigt, der viser priserne på opladning af genopladelige gadgets med en pris per kilowattime på 3,16 kroner, hvilket var gennemsnitsprisen for denne skribent i går mandag.

Enhed | Typisk kapacitet (Wh) | Pris for fuld opladning
Trådløse hovedtelefoner | 2-3 Wh | 0,06-0,09 øre
Smartphone | 5-15 Wh | 0,15-0,47 øre
Tablet | 20-40 Wh | 0,63-1,3 øre
Bærbar computer | 40-100 Wh | 1,3-3,16 øre
Robotstøvsuger | 40-80 Wh | 1,3-2,52 øre
Elcykel | 400 Wh | 1,26 kr.
Elbil (generel) | 50.000 Wh | 158 kr.
Tesla Model 3 | 76.000 Wh | 240 kr.
Volkswagen ID.4 | 77.000 Wh | 243 kr.

Udregnet med en pris på 3,16 kr. per kilowattime.

Det afskrækkende er nokmest, at vi gennem de sendte halvandet års tid har vænnet os til relativt lave elpriser. Igennem de sidste to år har en kilowattime kostet i gennemsnit 2,16 kroner. I denne periode sidste år kostede en kilowattime bare 2,09 kroner. I årets første tre kvartaler har gennemsnitsprisen været 2,23 kroner. I 2020 var den 2,10 kroner og i 2019 2,22 kroner.

Men i 2018 var gennemsnitsprisen på en kilowattime altså på 2,31 kroner og i 2017 på 2,25 kroner.

Herunder en oversigt over den gennemsnitlige elpris per kilowattime for danskere mellem 2017 og 2021. Beregningen er lavet ud fra et forbrug for 4.000 kWh årligt og er foretaget af Forsyningstilsynet. Der er, naturligvis, endnu ikke kommet tal for fjerde kvartal, men de topper tredje kvartal.

Gennemsnitlig samlet elpris for en forbruger med et årligt forbrug på 4.000 kWh (kilde: Forsyningstilsynet)

Rekordhøje elpriser: Hvad koster det at oplade din elektronik